Dr Otto Keller wird am 2. Septembr 1875 en Stuegert als Sohn vo de Eheleut Gustav Keller ond Pauline geborene Schrempf gebora. Sei Vatter stirbt, wie der Bue grad amol sechs Johr alt isch. Zamme mit seim ältera Bruader Eugen bsuecht'r d' Friedrich-Eugen-Realschual en seira  Heimatstadt. Scho als Schialer fällt'r durch seine Gedicht uff, mit dene er a baar vo seine Lehrer uff d'Schippe nemmt, ond au durch sei großa Musikalidet. 1894 beendet'r sei Studium an dr Technische Hochschuel mit em erschte Staatsexame. A Aschtellong fendet er no en Heilbronn als Stroße- ond Wasserbauingenieur.